**Joni Töykkälä** (s. 25. helmikuuta 1984 Espoo) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan SM-liigassa yhteensä 509 runkosarjaottelua tehopistein 30+40=70 ja keräten 198 jäähyminuuttia sekä 94 playoff-ottelua tehopistein 6+8=14 ja keräten 46 jäähyminuuttia. Hänen vahvuuksiinsa kuului tunnollisuus, joukkuepelaaminen, yritteliäisyys, asenne, puolustaminen ja alivoimapelaaminen. Töykkälällä oli potentiaalia pelata myös hyökkäävämpää roolia, mutta hän omaksui kuitenkin pääasiassa puolustavan roolin. Kaudella 2021-2022 Töykkälä valmentaa HIFK:n U20-joukkuetta.

Ura
---

### Seuraura

Töykkälä oli Espoon Palloseuran kasvatti. Hän pelasi myöhemmät juniorivuotensa kuitenkin Espoo Bluesissa, jossa Töykkälä voitti A-nuorten SM-pronssia vuonna 2003. Kaudeksi 2003–2004 hänet nostettiin Bluesin SM-liigajoukkueen harjoitusrinkiin. Töykkälä nousi loukkaantumisten myötä joukkueeseen ja vakiinnutti paikkaansa Bluesin SM-liigakokoonpanossa. Hän teki liigadebyyttinsä Bluesin kauden avauskierroksella 13. syyskuuta 2003 vieraissa JYPiä vastaan. Töykkälän liigauran avausmaali syntyi 29. lokakuuta 2003 myös JYPiä vastaan, jolloin hänen osumansa jäi Bluesin 3–1-voittoon päättyneen ottelun ratkaisumaaliksi. Töykkälä palkittiin ottelun *Ilta-Sanomien* kolmen tähden tähtipelaajana. Kaikkiaan hänen tulokaskautensa toi 51 runkosarja- ja yhdeksässä playoff-ottelussa tehot 2+1=3. Töykkälä pelasi kauden aikana miesten pelejä myös kolmen Mestis-ottelun verran alle 20-vuotiaiden maajoukkueessa. Maaliskuussa 2004 hän teki kaksivuotisen jatkosopimuksen Bluesin kanssa.

Kesken kolmannen SM-liigakautensa 2005–2006, siirtorajan kynnyksellä tammikuussa 2006 Blues lainasi Töykkälän loppukaudeksi Tapparaan vaihdossa Jussi Halmeeseen. Töykkälä teki siirron yhteydessä myös vuoden mittaisen jatkosopimuksen Bluesin kanssa ja palasi joukkueeseen taas kaudeksi 2006–2007. Hänen uransa polki monta vuotta paikallaan, mutta kyseisellä kaudella Töykkälä otti askeleita eteenpäin ja sai loukkaantumisten myötä myös hieman suurempaa roolia. Hän teki runkosarjassa seitsemän tehopistettä. Kaudella 2007–2008 Töykkälä jatkoi tasaista suorittamistaan Bluesin nelosketjussa ja teki runkosarjassa neljä tehopistettä. Hän teki saman verran tehopisteitä myös pudotuspeleissä neljällä osumallaan. Töykkälä avasi uransa pudotuspelien maalihanat hienoon saumaan ja teki kaikki osumansa puolivälieräsarjassa Helsingin IFK:ta vastaan. Hänen kaksi ensimmäistä playoff-maaliaan syntyi ottelusarjan toisessa ottelussa 14. maaliskuuta 2008, jolloin Töykkälän toinen osuma jäi Bluesin 3–6-vierasvoittoon päättyneen ottelun ratkaisumaaliksi. Hänet palkittiin ottelun *Ilta-Sanomien* kolmen tähden tähtipelaajana. Töykkälä ratkaisi Bluesille myös ottelusarjan 18. maaliskuuta 2008 pelatun neljännen ottelun voiton tehtyään joukkueen 0–3-vierasvoittoon päättyneen ottelun avausmaalin. Hänet palkittiin taas *Ilta-Sanomien* kolmen tähden tähtipelaajana. Töykkälä voitti kauden päätteeksi SM-hopeaa.

Kaudella 2008–2009 Töykkälä ehti pelata Bluesissa vain yhdeksän ottelua, kunnes hän siirtyi lokakuussa 2008 loppukaudeksi Turun Palloseuraan vaihdossa Tero Konttiseen. Töykkälä osoittautui TPS:lle tärkeäksi näkymättömän työn tekijäksi ja hän voitti joukkueen sisäisen tehotilaston lukemalla +10. Kaudeksi 2009–2010 Töykkälä siirtyi kaksivuotisella sopimuksella Helsingin IFK:hon. Hän teki ensimmäisellä sopimuskaudellaa SM-liigan yhden kauden piste-ennätyksensä tehoilla 8+8=16. Kaudella 2010–2011 Töykkälä jäi hyvin pieneen rooliin ja hänellä oli vaikeuksia mahtua kokoonpanoon, vaikkakin Töykkälä suoritti peliaikaa saadessaan nelosketjun roolinsa totuttuun tapaan. Töykkälä voitti kauden päätteeksi Suomenmestaruuden.

Töykkälä palasi kaudeksi 2011–2012 vuoden mittaisella sopimuksella Bluesiin. Kaudeksi 2012–2013 hän palasi taas HIFK:hon. Töykkälä oli kauden jälkeen ilman sopimusta marraskuuhun 2013 saakka, jolloin hän siirtyi loppukauden 2013–2014 kattavalla sopimuksella Mestis-joukkue HC Keski-Uusimaahan. Töykkälän kausi päättyi kuitenkin runkosarjan lopulla loukkaantumisen vuoksi. Hän lopetti pelaajauransa kevääseen 2014.

Kaudeksi 2015–2016 Töykkälä siirtyi HIFK:n C-nuorten apuvalmentajaksi.

### Maajoukkueura

Töykkälä pelasi alle 20-vuotiaiden MM-kilpailuissa vuonna 2004, jolloin hän voitti pronssia. Töykkälä toimi turnauksessa Suomen kapteenina, kuten myös alle 18-vuotiaiden MM-kilpailuissa vuonna 2002. Yhteensä hän on pelannut 27 nuorten ja 33 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | Suomi U20 | Mestis | 3 | 0 | 2 | 2 | 0 | – | – | – | – | – |  |  |  |  |  |  | JMM | 7 | 2 | 2 | 4 | 2 |
|  | Blues | SM-liiga | 51 | 2 | 1 | 3 | 2 | 9 | 0 | 0 | 0 | 0 |
| 2004–2005 | Blues | SM-liiga | 53 | 2 | 3 | 5 | 37 | – | – | – | – | – |
| 2005–2006 | Salamat | Mestis | 1 | 1 | 1 | 2 | 0 | – | – | – | – | – |
|  | Blues | SM-liiga | 35 | 1 | 1 | 2 | 29 | – | – | – | – | – |
|  | Tappara | SM-liiga | 14 | 2 | 1 | 3 | 10 | 5 | 0 | 0 | 0 | 0 |
| 2006–2007 | Blues | SM-liiga | 51 | 2 | 5 | 7 | 32 | 9 | 0 | 2 | 2 | 4 |
| 2007–2008 | Blues | SM-liiga | 55 | 2 | 2 | 4 | 8 | 17 | 0 | 4 | 4 | 2 |
| 2008–2009 | Blues | SM-liiga | 11 | 0 | 0 | 0 | 4 | – | – | – | – | – |
|  | TPS | SM-liiga | 44 | 4 | 7 | 11 | 16 | 8 | 0 | 0 | 0 | 18 |
| 2009–2010 | HIFK | SM-liiga | 58 | 8 | 8 | 16 | 32 | 6 | 0 | 1 | 1 | 8 |
| 2010–2011 | HIFK | SM-liiga | 41 | 3 | 5 | 8 | 12 | 16 | 0 | 2 | 2 | 10 | Kanada-malja |
| 2011–2012 | Blues | SM-liiga | 56 | 4 | 4 | 8 | 14 | 16 | 2 | 2 | 4 | 2 |
| 2012–2013 | HIFK | SM-liiga | 43 | 1 | 3 | 4 | 4 | 8 | 0 | 1 | 1 | 2 |
| 2013–2014 | HCK | Mestis | 29 | 8 | 6 | 14 | 8 | – | – | – | – | – |
| 10 kautta | Yhteensä | SM-liiga | 509 | 30 | 40 | 70 | 198 | 94 | 6 | 8 | 14 | 46 |

Lähteet
-------

* Joni Töykkälä The Internet Hockey Databasessa (englanniksi)
* Joni Töykkälä *Elite Prospects*. Everysport Media Group AB.  (englanniksi)

### Viitteet

1. ↑  Töykkis Zürichissä  23.8.2012. Oy HIFK Hockey Ab. Viitattu 3.3.2014.
2. ↑  Joni Töykkälä – Jatkoaika.com – Kaikki jääkiekosta
3. ↑  TIEDOTE: Valmennustiimit HIFK:n junioreihin kaudelle 2021-2022 *HIFK*.  2.4.2021. Viitattu 6.4.2021.
4. 1 2 3 4 5  Joni Töykkälä *Elite Prospects*. Everysport Media Group AB.  (englanniksi)
5. ↑  Espoon Blues julkaisi sopimuksia  14.5.2003. Jatkoaika.com. Viitattu 3.3.2014.
6. ↑  Tilastot – Liiga  13.9.2003. Liiga. Viitattu 3.3.2014.
7. ↑  Raportti – Liiga  29.10.2003. Liiga. Viitattu 3.3.2014.
8. ↑  Tilastot – Liiga  29.10.2003. Liiga. Viitattu 3.3.2014.
9. ↑  Joni Töykkälä jatkaa Bluesissa  8.3.2004. Jatkoaika.com. Viitattu 3.3.2014.
10. ↑  Tappara ja Blues vaihtavat pelaajia  30.1.2006. Jatkoaika.com. Viitattu 3.3.2014.
11. ↑  Huttunen, Sasha: Bluesin pelaaja-arvostelut 2006–2007  13.4.2007. Jatkoaika.com. Viitattu 3.3.2014.
12. ↑  Huttunen, Sasha: Bluesin pelaaja-arvostelut 2007–2008  15.4.2008. Jatkoaika.com. Viitattu 3.3.2014.
13. ↑  Raportti – Liiga  14.3.2007. Liiga. Viitattu 3.3.2014.
14. ↑  Tilastot – Liiga  14.3.2007. Liiga. Viitattu 3.3.2014.
15. ↑  Raportti – Liiga  18.3.2007. Liiga. Viitattu 3.3.2014.
16. ↑  Tilastot – Liiga  18.3.2007. Liiga. Viitattu 3.3.2014.
17. ↑  Konttinen Bluesiin, Töykkälä TPS:aan  17.10.2008. Jatkoaika.com. Viitattu 3.3.2014.
18. ↑  Elo, Emil: TPS:n pelaaja-arvioinnit  17.10.2008. Jatkoaika.com. Viitattu 3.3.2014.
19. ↑  HIFK hankki Dale Clarken ja Juha-Pekka Haatajan  23.4.2009. Jatkoaika.com. Viitattu 3.3.2014.
20. ↑  Kunnas, Kasperi; Vuori, Mikko: HIFK:ssa paljon onnistujia  27.4.2011. Jatkoaika.com. Viitattu 3.3.2014.
21. ↑  Joni Töykkälä palaa Bluesiin  12.8.2011. Jatkoaika.com. Viitattu 3.3.2014.
22. ↑  Redenbach ja Töykkälä palaavat HIFK-paitaan  13.8.2012. Jatkoaika.com. Viitattu 3.3.2014.
23. ↑  Kokenut hyökkääjä Keravalle  9.11.2013. Jatkoaika.com. Viitattu 3.3.2014.
24. ↑  Aho, Ossi; Pöhö, Iiro; Ijäs, Markku: HCK:n pelaaja-arvioinnit 2013–2014: Playoff-unelma toteutui  6.5.2014. Jatkoaika.com. Viitattu 26.5.2014.
25. ↑  Tappara - Pelaajat T Tappara. Viitattu 3.3.2014.